CELEX: 32020D1549
Language: ro
Date: 2020-10-22 00:00:00
Title: Decizia de punere în aplicare (UE) 2020/1549 a Comisiei din 22 octombrie 2020 de abrogare a Deciziei 2004/200/CE privind măsurile de prevenire a introducerii și a răspândirii în Comunitate a virusului mozaic pepino [notificată cu numărul C(2020) 7139]

26.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 354/7
               
            
         DECIZIA DE PUNERE ÎN APLICARE (UE) 2020/1549 A COMISIEI
         din 22 octombrie 2020
         de abrogare a Deciziei 2004/200/CE privind măsurile de prevenire a introducerii și a răspândirii în Comunitate a virusului mozaic pepino
         
            
               [notificată cu numărul C(2020) 7139]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (1), în special articolul 30 alineatul (1) și articolul 37 alineatul (2),
         întrucât:
         
                     (1)
                  
                  
                     Decizia 2004/200/CE a Comisiei (2) stabilește măsuri de prevenire a introducerii și a răspândirii în Uniune a virusului mozaic pepino pe semințele de tomate [Lycopersicon lycopersicum (L.) Karsten ex Farw]. Aceste măsuri nu se aplică semințelor destinate consumatorului final.
                  
               
                     (2)
                  
                  
                     Acest organism dăunător nu a fost inclus în anexa I sau în anexa II la Directiva 2000/29/CE a Consiliului (3) și a făcut doar obiectul cerințelor specifice din Decizia 2004/200/CE.
                  
               
                     (3)
                  
                  
                     Ca urmare a unei reevaluări a statutului fitosanitar al acestui organism dăunător, el a fost inclus în anexa IV partea F la Regulamentul de punere în aplicare (UE) 2019/2072 al Comisiei (4) care stabilește lista organismelor dăunătoare reglementate care nu sunt de carantină pentru Uniune și a plantelor specifice destinate plantării, împreună cu categoriile și pragurile respective pentru semințele de legume în cauză. El a făcut, de asemenea, obiectul măsurilor prevăzute în anexa V partea E la regulamentul respectiv.
                  
               
                     (4)
                  
                  
                     Prin urmare, Decizia 2004/200/CE este caducă și trebuie să fie abrogată.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Decizia 2004/200/CE se abrogă.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 22 octombrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 317, 23.11.2016, p. 4.
         
            (2)  Decizia 2004/200/CE a Comisiei din 27 februarie 2004 privind măsurile de prevenire a introducerii și a răspândirii în Comunitate a virusului mozaic pepino (JO L 64, 2.3.2004, p. 43).
         
            (3)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).
         
            (4)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).